作者：周端臣
词牌/韵律：春归怨

paragraphs: 问春为谁来、为谁去，匆匆太速。
流水落花，夕阳芳草，此恨年年相触。
细履名园，闲看嘉树，蔼翠阴成簇。
争知也被韶华，换却诗人鬓边绿。
小花深院静，旋引清尊，自歌新曲。
燕子不归来，风絮乱吹帘竹。
误文姬、凝望久，心事想劳频卜。
但门掩黄昏，数声啼鴂，又唤起、相思一掬。